**SILMÄLUOMILEIKKAUKSET**

H02.3 Lippaluomi (yläluomen hankinnainen ylenmääräinen iho)

H02.4, Q210.0 Browptoosi (kulmakaaren ja yläluomen ihon roikkuminen, ptoosi (synnynnäinen/ hankinnainen/neurologinen riippuluomi)

***Perusterveydenhuolto***

* Leikkaustarvetta arvioitaessa on tarkastettava, täyttyvätkö kansalliset luomileikkauskriteerit.

***Kiireettömässä lähetteessä edellytettävät tiedot***

* Hoidon tarpeen arvioimiseksi ilman lisäkäyntejä, lähetteeseen tulee liittää kuva, jossa näkyvät molemmat silmät, kulmakarvat ja otsa. Kuva on syytä ottaa otsa rentona ja katse suoraan eteenpäin. Kuvan puuttuessa lähete palautetaan täydennettäväksi.
* Selvitys, mikä leikkauskriteeri täyttyy.
* Näöntarkkuus, mahdolliset aiemmat luomitoimenpiteet ja vammat, yleissairaudet ja lääkitykset (erityisesti verta ohentava lääkitys).

***Kiireettömän leikkaushoidon perusteet erikoissairaanhoidossa***

* Kiireettömän leikkaushoidon edellytyksenä tulee olla selkeä lääketieteellinen syy.
* Ainoastaan muutokset, jotka aiheuttavat potilaalle toiminnallista haittaa, täyttävät leikkauskriteerit.
* Leikkauksesta arvioidaan olevan hyötyä potilaan oireisiin liitännäissairaudet ja muut tekijät huomioiden.
* Potilas itse on kiinnostunut leikkaushoidosta.
* Äkilliset neurologiset syyt on poissuljettu.

***Kiireettömän leikkaushoidon edellytyksenä tulee olla***

* Sarveiskalvon keskeisen valoheijasteen etäisyys luomireunasta suorassa katsesuunnassa on alle 2 mm otsa rentona tutkittuna (MRD, Margin Reflex Distance)
* Ripset tai iho hankaavat silmää
* Muu merkittävä lääketieteellinen haitta, joka edellyttää kirurgista hoitoa, esimerkiksi
* Yläluomen laskeutumisesta aiheutuu selvä este näkemiselle (oleellinen näkökentän kaventuminen), esimerkiksi lateraalinen iholippa, joka estää sivulle näkemisen
* Potilaalla on dokumentoituja toistuvia silmäluomien ihon haavaumia ja tulehduksia, jotka aiheutuvat löysän ihon hautumisesta huolimatta asianmukaisesta hoidosta.
* Tila on osoittanut etenevän luonteen

*Luomitoimenpiteiden indikaatioista ei ole Käypä hoito -suositusta*

***Työryhmä ((Suomen silmäylilääkärit):***

Anja, Tuulonen, Tays, Pirjo Aisala, Rovaniemi, Merja Hurskainen, Kajaani, Kai Kaarniranta, KYS, Sirpa Kaipiainen, Joensuu, Sanna Leinonen, Hämeenlinna, Jukka Moilanen, HUS, Eeva Orhanen, Seinäjoki, Pasi Pehkonen, Pori, Kati Ranta, Mikkeli, Ville Saarela, OYS, Niko Setälä, Jyväskylä, Raimo Tuuminen, Kotka, Hannu Uusitalo, Tampereen yliopisto, Hanna Vaahtoranta-Lehtonen, TYKS, Juha Välimäki, Lahti

***Yhteyshenkilö:***Anja Tuulonen (anja.tuulonen(at)pshp.fi), Tays Silmäkeskus